[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "\u2018Mae cynorthwyo\u2019r Hosbis yn rhoi ymdeimlad mawr o bwrpas imi\u2019"}, {"text_idx": "#000009", "text": "\u2018Mae\u2019r pum mis diwethaf wedi bod yn anodd i gynifer o bobl mewn cymaint o wahanol ffyrdd. I elusennau sy\u2019n dibynnu ar godi arian er mwyn cario \u2019mlaen, mae wedi bod yn gyfnod arbennig o anodd.\u2019"}, {"text_idx": "#000010", "text": "\u2018Yn Hosbis y Ddinas, mae ailagor rhai o\u2019n siopau yn gam tuag at normalrwydd (beth bynnag fydd hwnnw yn y dyfodol!) a bydd yn esgor ar arian y mae arnom ei wir angen i sicrhau y gall ein nyrsys barhau i gynnig cymorth amhrisiadwy i\u2019n cleifion a\u2019u teuluoedd.\u2019"}, {"text_idx": "#000011", "text": "\u2018Fel gwirfoddolwr, mae cynorthwyo\u2019r Hosbis yn rhoi ymdeimlad mawr o bwrpas imi, ynghyd a\u0302 theimlad o ychwanegu gwerth a theimlad bod ar rywun fy angen. Er na all ein siopau weithredu mor rhwydd ag o\u2019r blaen, rydw i\u2019n siw\u0302r y bydd ein cwsmeriaid (llawer ohonynt yn ymwelwyr rheolaidd sy\u2019n dod draw sawl gwaith yr wythnos) yn falch o gael cyfle nid yn unig i brynu nwyddau, ond i gael sgwrs unwaith eto \u2013 rhywbeth y byddant, yn ddi-os, wedi gweld ei eisiau yn ystod cyfnod y cyfyngiadau.\u2019"}, {"text_idx": "#000012", "text": "\u2018Yn bersonol, rydw i wedi colli cwmni\u0308aeth ti\u0302m yr Hosbis, y gwirfoddolwyr eraill rydw i\u2019n gweithio gyda nhw a\u2019r cwsmeriaid sy\u2019n dod i\u2019r siop bob wythnos yn ystod fy sifft.\u2019"}, {"text_idx": "#000013", "text": "Yr wythnos yma (o 12 Hydref 2020) bydd CGGC mewn partneriaeth a\u0302\u2019r Gymdeithas Manwerthu Elusennau yn rhannu straeon gwirfoddolwyr siopau elusennol yng Nghymru. Cadwch lygad ar wefan CGGC a\u2019r cyfryngau cymdeithasol (lle byddwn yn defnyddio #gwirfoddolwyrsiopauelusennolcymru) i glywed am amrywiaeth o wahanol brofiadau gan unigolion sy\u2019n gwirfoddoli mewn siopau elusennol."}, {"text_idx": "#000014", "text": "Dim ond gyda gofal ac ystyriaeth briodol ar gyfer lles gwirfoddolwyr, staff a chwsmeriaid y dylid unrhywun gwirfoddoli yn ystod y pandemig. Fe welwch ganllawiau diogelu ar ein tudalen arweiniad ac adnoddau Covid-19. I gael gwybodaeth am gyfyngiadau neu ystyriaethau ar gyfer cloeon lleol mewn Cymru ewch i: "}, {"text_idx": "#000016", "text": "Ceisiadau ar agor am her iechyd a gofal newydd"}, {"text_idx": "#000017", "text": "A yw amser gwirfoddoli yn amser wedi\u2019i dreulio\u2019n dda?"}]